CELEX: 32007D0698
Language: da
Date: 2007-10-29 00:00:00
Title: 2007/698/EF: Kommissionens beslutning af 29. oktober 2007 om ændring af beslutning 2007/116/EF, for så vidt angår indførelsen af yderligere reserverede numre, der begynder med 116 (meddelt under nummer K(2007) 5139) (EØS-relevant tekst )

30.10.2007   
            
            
               DA
            
            
               Den Europæiske Unions Tidende
            
            
               L 284/31
            
         
      KOMMISSIONENS BESLUTNING
   
   af 29. oktober 2007
   om ændring af beslutning 2007/116/EF, for så vidt angår indførelsen af yderligere reserverede numre, der begynder med »116«
   (meddelt under nummer K(2007) 5139)
   (EØS-relevant tekst)
   (2007/698/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2002/21/EF om fælles rammebestemmelser for elektroniske kommunikationsnet og -tjenester (rammedirektivet) (1), navnlig artikel 10, stk. 4, og
   ud fra følgende betragtninger:
   
               (1)
            
            
               Kommissionens beslutning 2007/116/EF (2) af 15. februar 2007 reserverer medlemsstaternes nummerserie, der begynder med »116«, til harmoniserede numre på harmoniserede tjenester af samfundsmæssig betydning. Bilaget til beslutningen indeholder en liste over bestemte numre i denne nummerserie samt en angivelse af, hvilken tjeneste hvert nummer er reserveret til. Denne liste kan tilpasses efter proceduren i artikel 22, stk. 3, i direktiv 2002/21/EF.
            
         
               (2)
            
            
               Beskrivelsen af den tjeneste, der er knyttet til nummeret 116000, bør ajourføres. Desuden er det fastslået, at to yderligere tjenester, nemlig telefonrådgivning for børn og krisetelefoner, er tjenester af samfundsmæssig betydning, der kan tildeles et harmoniseret nummer. Derfor bør beslutning 2007/116/EF ajourføres, og der bør tilføjes yderligere reserverede numre.
            
         
               (3)
            
            
               Beslutning 2007/116/EF bør derfor ændres i overensstemmelse hermed.
            
         
               (4)
            
            
               Foranstaltningerne i denne beslutning er i overensstemmelse med udtalelse fra Kommunikationsudvalget —
            
         VEDTAGET FØLGENDE BESLUTNING:
   Artikel 1
   Bilaget til beslutning 2007/116/EF erstattes af bilaget til nærværende beslutning.
   Artikel 2
   Medlemsstaterne træffer alle nødvendige foranstaltninger for at sikre, at de kompetente nationale tilsynsmyndigheder kan tildele de numre, der tilføjes i bilaget i kraft af denne beslutning, fra den 29. februar 2008.
   Artikel 3
   Denne beslutning er rettet til medlemsstaterne.
   
      Udfærdiget i Bruxelles, den 29. oktober 2007.
      
         
            På Kommissionens vegne
         
         Viviane REDING
         
         
            Medlem af Kommissionen
         
      
   
   
      (1)  EFT L 108 af 24.4.2002, s. 33. Ændret ved Europa-Parlamentets og Rådets forordning (EF) nr. 717/2007 (EUT L 171 af 29.6.2007, s. 32).
   
      (2)  EUT L 49 du 17.2.2007, p. 30.
   
      BILAG
      Liste over numre, der er reserveret til harmoniserede tjenester af samfundsmæssig betydning
      
                  Nummer
               
               
                  Nummeret er reserveret til denne tjeneste
               
               
                  Særlige vilkår for brug af dette nummer
               
            
                  116000
               
               
                  
                               
                           
                           
                              
                                 Tjenestens betegnelse:
                              
                              Hotlines for efterlyste børn
                           
                        
                               
                           
                           
                              
                                 Beskrivelse:
                              
                              Tjenesten a) modtager opkald om forsvundne børn og videregiver oplysningerne til politiet, b) tilbyder rådgivning og støtte til de personer, der er ansvarlige for det forsvundne barn, c) yder støtte til efterforskningen af sagen.
                           
                        
               
                  Tjenesten skal være uafbrudt til rådighed (dvs. døgnet rundt, alle ugens dage og i hele landet).
               
            
                  116111
               
               
                  
                               
                           
                           
                              
                                 Tjenestens betegnelse:
                              
                              Telefonrådgivning for børn
                           
                        
                               
                           
                           
                              
                                 Beskrivelse:
                              
                              Tjenesten yder hjælp til børn, der har behov for omsorg og beskyttelse, og sætter dem i forbindelse med dertil indrettede tjenester og ressourcer. Den giver børn mulighed for at give udtryk for deres bekymringer, tale om problemer, der påvirker dem direkte, og kontakte nogen i en nødsituation.
                           
                        
               
                  Hvis tjenesten ikke er uafbrudt til rådighed (dvs. døgnet rundt, alle ugens dage og i hele landet), skal tjenesteudbyderen sørge for, at oplysninger om tjenestens disponibilitet/åbningstider offentliggøres i en lettilgængelig form, og at man ved opkald til tjenesten uden for åbningstiderne oplyses om, hvornår tjenesten atter er til rådighed.
               
            
                  116123
               
               
                  
                               
                           
                           
                              
                                 Tjenestens betegnelse:
                              
                              Krisetelefoner
                           
                        
                               
                           
                           
                              
                                 Beskrivelse:
                              
                              Tjenesten tilbyder den kaldende menneskelig kontakt med en person, der lytter uden at dømme. Der ydes emotionel støtte til mennesker, der lider af ensomhed, gennemgår en psykologisk krise eller overvejer selvmord.
                           
                        
               
                  Hvis tjenesten ikke er uafbrudt til rådighed (dvs. døgnet rundt, alle ugens dage og i hele landet), skal tjenesteudbyderen sørge for, at oplysninger om tjenestens disponibilitet/åbningstider offentliggøres i en lettilgængelig form, og at man ved opkald til tjenesten uden for åbningstiderne oplyses om, hvornår tjenesten atter er til rådighed.